ŉ Nuwe rigting vir Hyundai se i20Hyundai se i20 is ŉ uiters gewilde motor in Suid-Afrika. Daar is al byna 110 000 i20’s verkoop in Suid-Afrika sedert sy bekendstelling in 2009. Ek was nie gaande oor die eerste weergawe nie – maar die publiek het hom uiters geniet, al was hy aan die einde van die vorige model se leeftyd heel duur teen sy mededingers. Die nuwe i20 spog met ŉ splinternuwe ontwerp. Tydens ŉ toets het ons die reeksleidende 1.0TGDi Fluid DCT onder hande gehad. Dit is ŉ 1.0 driesilinderturbopetrolenjin met ŉ dubbelkoppelaarratkas. Indrukwekkend. Die voorkant se ontwerp is vir my mooi, en sportief. Die agterkant is waar Hyundai se ontwerpers my verloor. Die binneruim het ŉ vars ontwerp met hoekige lyne. Die materiale is nie van ŉ uiters luukse gehalte nie, maar die bougehalte voel darem goed. Vir ŉ klein luikrug is daar lekker toerusting en al die luukshede wat ŉ mens deesdae van ŉ nuwe motor verwag. Selfs lugopenings vir agterste passasiers sowel as ŉ selfoonlaaiprop. Voor in die kajuit is leer bekleedsel, klimaatbeheer, Apple CarPlay en Android Auto en dan al die standaarde luukshede soos kragstuur, elektriese vensters en dies meer. Die klein Hyundai spog met draadlose verbintenis tussen jou foon en Apple CarPlay of Android Auto. Dit ís inderdaad lekker, maar die tegnologie kan soms vol fiemies wees – hoewel dit nie uniek aan Hyundai is nie. Die meeste van die draadlose weergawes sukkel soms. Ek verkies steeds om die draad te gebruik. Die nuwe turboaangejaagde driesilinder bied ŉ indrukwekkende 90 kW en 172 Nm. Dit, gepaard met ŉ sewespoed dubbelkoppelaar ratkas bied ŉ lekker ervaring op die pad. Turboaangejaagde enjins voel werklik lekker sterk hier bó op die platorand, maar ŉ mens moet weet dat indien jy al daai krag die heel tyd gebruik, die voertuig soms swaar kan raak op brandstof. Die i20 tref ŉ lekker middeweg tussen verrigting en verbruik. Aan die veiligheidskant het die i20 ses lugsakke en sluitweerremme met elektroniese remkragverspreiding sowel as vastrap en stabiliteitsbeheer. Die vering is net soepel genoeg, tog hanteer die i20 soos sy sportiewe voorkoms beloof. Dit is vir my moeilik om die i20 op te som. Dit is ŉ lekker alternatief in die B-luikrug-segment vir Polo en Fiesta – maar ek is nie oortuig dat ek wel een sou koop nie. Ek sien die sjarme van ŉ unieke voertuig, wat juis nie ŉ Polo is nie – en Hyundai se waarborgverbrandingskoers op i20 is indrukwekkend laag – so die voertuie is betroubaar, en omdat daar nie derduisende op die paaie is nie – word dit ŉ laer diefstal en kapingsrisiko. In daardie geval dink ek sou my keuse swaai na Citroën se C3. Die reeks lyk só: Die reeks word gedek deur ŉ 7 jaar/ 200 000 km waarborg en 4 jaar/ 60 000 km diensplan sowel at 7 jaar/ 150 000 km padbystand. Die kompetisie lyk só: 3 jaar/ 60 000 km diensplan 3 jaar/ 45 000 km diensplan Diensplan opsioneel 4 jaar/ 60 000 km diensplan 3 jaar/ 60 000 km diensplan Dié voertuie is almal bitter sterk mededingers. Ek persoonlik vrek oor die Citroën C3, én dis ŉ winskoop teen daardie prys met ŉ lae diefstal- en kapingsrisiko. Die splinternuwe Peugeot 208 self is ŉ pragtige voertuig. Die Suzuki Swift Sport bied die beste verrigting, en ŉ bitter sterk waarborg – teen ŉ billike prys.